เรื่องร้องเรียน: แก้ปัญหาให้ด้วยครับ คนจรจัด ไร้บ้าน เมาแล้วอาละวาด ถือไม้เดินไปมา นอนใต้สะพาน ออกมาเดินนอกบ้านแล้วน่ากลัวครับ อยู่กลางซอยเจริญกรุง 82 ใต้สะพานครับ ขอบคุณครับ
การดำเนินการของเจ้าหน้าที่: สำนักงานเขตบางคอแหลม โดยฝ่ายพัฒนาชุมชนฯ ได้ดำเนินการตามอำนาจหน้าที่ โดยการลงพื้นที่ตรวจสอบบริเวณดังกล่าว พบชาย 1 ราย เจ้าหน้าที่ได้เจรจาพูดคุยกับบุคคลดังกล่าวแล้ว โดยบุคคลดังกล่าวแจ้งว่าตนไม่ได้ก่อความเดือดร้อน เพียงแค่มาพักอาศัยเป็นการชั่วคราว เจ้าหน้าที่จึงขอความร่วมมือไม่ให้อยู่ในพื้นที่บริเวณนั้นเป็นประจำ เนื่องจากเป็นพื้นที่สาธารณะ และหากยังพบว่าบุคคลดังกล่าวไม่ปฏิบัติตามจะประสานไปยังสายตรวจเทศกิจ และเจ้าหน้าที่ตำรวจ (สน.วัดพระยาไกร) ในการจัดระเบียบบุคคลรายนี้ ทั้งนี้ หากพบว่าบุคคลดังกล่าวก่อความเดือดร้อน หรือบุกรุกเข้าไปยังสถานที่ส่วนบุคคล สามารถแจ้งความเพื่อดำเนินคดีได้ต่อไป
ความเห็นของผู้แจ้ง: ขอบคุณมากนะครับ ผมเข้าใจว่าเป็นปัญหาที่แก้ไขยาก เป็นกำลังใจให้เจ้าหน้าที่นะครับ เพราะผมก็ไม่รู้จะไปพึ่งใคร ขอบคุณมากครับ
พื้นที่: แขวงบางคอแหลม เขตบางคอแหลม กรุงเทพมหานคร